

**Πρόγραμμα Μεταπτυχιακών Σπουδών**

**«Δραματική Τέχνη και Παραστατικές Τέχνες στην Εκπαίδευση και διά Βίου Μάθηση – MA in Drama and Performing Arts in Education and Lifelong Learning»**

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

*Το Τμήμα Θεατρικών Σπουδών της Σχολής Καλών Τεχνών του Πανεπιστημίου Πελοποννήσου προσκαλεί υποψήφιους φοιτητές για 3η χρονιά στο Πρόγραμμα Μεταπτυχιακών Σπουδών (ΠΜΣ) με τίτλo: «Δραματική Τέχνη και Παραστατικές Τέχνες στην Εκπαίδευση και διά Βίου Μάθηση – MA in Drama and Performing Arts in Education and Lifelong Learning» για το ακαδημαϊκό έτος 2016-2017.*

*Η ελάχιστη χρονική διάρκεια  για την απόκτηση του Μεταπτυχιακού Διπλώματος Ειδίκευσης (ΜΔΕ) ορίζεται σε τρία (3) ακαδημαϊκά εξάμηνα (δύο διδακτικά εξάμηνα και ένα εξάμηνο για την εκπόνηση της διπλωματικής εργασίας). Η παρακολούθηση των μαθημάτων είναι****υποχρεωτική*** *(πραγματοποιούνται Σάββατο και Κυριακή - εκτός από το πρώτο σαββατοκύριακο κάθε μήνα).*

*Απουσίες γίνονται δεκτές μόνο σε ποσοστό 20% επί του συνόλου των ωρών διδασκαλίας ανά μάθημα.*

*Στο ΠΜΣ θα γίνουν δεκτοί, μετά από εισαγωγικές εξετάσεις και επιλογή, τριάντα δύο (32) πτυχιούχοι Τμημάτων Πανεπιστημίων, της ημεδαπής και ομοταγών αναγνωρισμένων ιδρυμάτων της αλλοδαπής, καθώς και πτυχιούχοι Τμημάτων ΤΕΙ.*

*Τα δίδακτρα για κάθε εξάμηνο σπουδών ανέρχονται στα 1.300€ (συνολικό ύψος διδάκτρων 3.900€), τα οποία καταβάλλονται με την έναρξη κάθε εξαμήνου σπουδών.*

***ΔΙΑΔΙΚΑΣΙΑ ΥΠΟΒΟΛΗΣ ΦΑΚΕΛΩΝ***

*Αιτήσεις συμμετοχής στις εξετάσεις θα γίνονται δεκτές από****Δευτέρα 13 Ιουνίου 2016 έως και Παρασκευή 15 Ιουλίου 2016****. Οι αιτήσεις και τα σχετικά δικαιολογητικά θα πρέπει να υποβληθούν εμπρόθεσμα, αυτοπροσώπως ή με συστημένη επιστολή, στη Γραμματεία του ΠΜΣ του ΤΘΣ (Γραμματεία Τμήματος Θεατρικών Σπουδών του Πανεπιστημίου Πελοποννήσου, Βασιλέως Κωνσταντίνου 21 & Τερζάκη 21100, Ναύπλιο, τηλ.: 27520 96124, Υπεύθυνη: Καραγιάννη Μαρία)****από Δευτέρα έως και Παρασκευή, ώρες 10.00 - 13.00****.*

*Ο φάκελος συμμετοχής θα πρέπει να περιλαμβάνει****υποχρεωτικά:***

1. *Αίτηση υποψηφιότητας* ***(βλ. Παράρτημα Α’)***
2. *Αναλυτικό βιογραφικό σημείωμα*
3. *Αντίγραφο πτυχίου\**

*[Επιπλέον: Βεβαίωση ισοτιμίας από τον ΔΟΑΤΑΠ (πρώην ΔΙΚΑΤΣΑ) για όσους έχουν πτυχίο Πανεπιστημίου της αλλοδαπής (Φωτοαντίγραφο\*) και πιστοποιητικό αναλυτικής βαθμολογίας σε περίπτωση που δεν υπάρχει αριθμητικά ο βαθμός στο πτυχίο (Φωτοαντίγραφο)\*]*

1. *Φωτοαντίγραφο\* δύο όψεων, της αστυνομικής ταυτότητας του υποψηφίου*

*Επίσης,****εφόσον υπάρχουν****, κατατίθενται:*

1. *Βεβαίωση εκπόνησης πτυχιακής εργασίας (από τη γραμματεία του Τμήματος) όπου θα αναγράφονται το θέμα της εργασίας, ο βαθμός και οι επιβλέποντες καθηγητές*
2. *Βεβαιώσεις συμμετοχής σε σεμινάρια, ερευνητικά, ευρωπαϊκά ή εκπαιδευτικά προγράμματα, κλπ. (Φωτοαντίγραφο\*).*
3. *Αντίγραφα επιστημονικών δημοσιεύσεων και ανακοινώσεων σε ελληνικά ή ξένα περιοδικά, ή/και πρακτικά επιστημονικών συνεδρίων της Ελλάδας και του εξωτερικού.*
4. *Φωτοαντίγραφο\* πτυχίου άλλου Τμήματος ΑΕΙ ή ΤΕΙ.*
5. *Φωτοαντίγραφο\* άλλου μεταπτυχιακού τίτλου.*
6. *Φωτοαντίγραφο\* αναγνωρισμένου διπλώματος γνώσης ξένων γλωσσών (επιπέδου τουλάχιστον Β2, π.χ. First Certificate in English)*
7. *Πιστοποίηση γνώσης Η/Υ.*
8. *Βεβαιώσεις επαγγελματικής εμπειρίας.*

\**Σύμφωνα με το Νόμο 4250/2014(ΦΕΚ 74/Α΄/26-3-2014). Τα πρωτότυπα πιστοποιητικά 3, 4, 6, 8, 9, 10, 11 θα τα επιδείξουν οι υποψήφιοι, όταν τους ζητηθούν από τη Γραμματεία του ΠΜΣ, ώστε να πραγματοποιηθεί ο απαραίτητος έλεγχος.*

***Επιπλέον οδηγίες για την υποβολή του φακέλου***

1. *Στο αρχείο της αίτησης, συμπληρώστε υποχρεωτικά τη λίστα με τα δικαιολογητικά (απαραίτητα και προαιρετικά) που πρόκειται να συνυποβάλλετε. Εάν ο χώρος δεν είναι αρκετός, παρακαλούμε να συνεχίστε στο πίσω μέρος της σελίδας.*
2. *Όλα τα δικαιολογητικά θα μπορεί να είναι αντίγραφα οργανωμένα σε φάκελο/ντοσιέ με ζελατίνες με τη σειρά που τα έχετε αναφέρει στην αίτηση.*
3. *Σε κάθε ζελατίνα να αναγράφεται ο αριθμός του δικαιολογητικού που αντιστοιχεί στη λίστα της αίτησης.*
4. *Σε κάθε ζελατίνα να περιέχεται* ***μόνο ένα*** *δικαιολογητικό. Οι βεβαιώσεις συμμετοχής σε σεμινάρια, ερευνητικά, ευρωπαϊκά ή εκπαιδευτικά προγράμματα, κλπ. μπορούν να τοποθετηθούν σε μία ζελατίνα αρκεί να αναγράφεται καθαρά το πλήθος τους στην αίτηση.*
5. *Στο εξώφυλλο του φακέλου/ντοσιέ θα πρέπει να αναγράφεται το ονοματεπώνυμο του/της υποψηφίου/ας.*
6. *Τα δικαιολογητικά που υποβάλετε στην αίτησή σας****δεν επιστρέφονται****.*

***ΔΙΑΔΙΚΑΣΙΑ ΕΞΕΤΑΣΕΩΝ ΚΑΙ ΕΠΙΛΟΓΗΣ***

 *Οι υποψήφιοι (που δεν κατέχουν ξενόγλωσσο τίτλο σπουδών) θα συμμετάσχουν αρχικά σε γραπτές* ***εξετάσεις στην αγγλική γλώσσα το Σάββατο 27 Αυγούστου 2016 και ώρα 12.00 – 14.00***

*Ακολούθως, οι επιτυχόντες στην ανωτέρω εξέταση, καθώς και όλοι άλλοι υποψήφιοι που κατέχουν ξενόγλωσσο τίτλο σπουδών, θα λάβουν μέρος* ***σε γραπτές εξετάσεις σε δύο Θεματικές Περιοχές:***

***Το Σάββατο 3 Σεπτεμβρίου 2016, θα γίνουν οι εξετάσεις στα δύο γνωστικά αντικείμενα***

***(α****)*  ***Δραματική Τέχνη στην Εκπαίδευση*** *και ώρα 12.00 – 15.00*

***(β) Μεθοδολογία της Έρευνας στις Ανθρωπιστικές Επιστήμες*** *16.00- 19.00*

*Οι εξετάσεις θα πραγματοποιηθούν στα Κεντρικά διδακτήρια της Σχολής Καλών Τεχνών.*

*Η παρούσα ανακοίνωση θα αναρτάται και στην ιστοσελίδα του Τμήματος Θεατρικών Σπουδών (*[*http://ts.uop.gr/*](http://ts.uop.gr/)*) και στην ιστοσελίδα του ΠΜΣ (*[*http://ts.uop.gr/tsdie*](http://ts.uop.gr/tsdie)*)*

***Διεύθυνση Γραμματείας:***

*Γραμματεία Τμήματος Θεατρικών Σπουδών του Πανεπιστημίου Πελοποννήσου, Βασιλέως Κωνσταντίνου 21 & Τερζάκη 21100, Ναύπλιο, τηλ.: 27520 96124 Υπεύθυνη: Καραγιάννη Μαρία.*

ΑΚΟΛΟΥΘΕΙ ΤΟ ΠΑΡΑΡΤΗΜΑ Α΄

**ΠΑΡΑΡΤΗΜΑ Α΄**

**Ακαδημαϊκό Έτος 2016-2017**

Αίτηση συμμετοχής στο Πρόγραμμα Μεταπτυχιακών Σπουδών

**«Δραματική Τέχνη και Παραστατικές Τέχνες στην Εκπαίδευση και διά Βίου Μάθηση – MA in Drama and Performing Arts in Education and Lifelong learning»**

του Τμήματος Θεατρικών Σπουδών της Σχολής Καλών Τεχνών του Πανεπιστημίου Πελοποννήσου

**ΑΙΤΗΣΗ**

Επώνυμο: \_\_\_\_\_\_\_\_\_\_\_\_\_\_\_\_\_\_\_\_\_\_\_

Όνομα: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

'Ονομα Πατέρα: \_\_\_\_\_\_\_\_\_\_\_\_\_\_\_\_\_\_

Έτος Γέννησης: \_\_\_\_\_\_\_\_\_\_\_\_\_\_\_\_\_\_\_

Τόπος Γέννησης: \_\_\_\_\_\_\_\_\_\_\_\_\_\_\_\_\_\_

Διεύθυνση:\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Τ.Κ.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Τηλ.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Κινητό: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

e-mail: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ΤΙΤΛΟΙ ΣΠΟΥΔΩΝ**

Πτυχιούχος Τμήματος: \_\_\_\_\_\_\_\_\_\_\_\_\_\_

Σχολής:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Πανεπιστημίου:\_\_\_\_\_\_\_\_\_\_\_\_\_\_\_\_\_\_\_\_

Έτος αποφοίτησης: \_\_\_\_\_\_\_\_\_\_\_\_\_\_\_\_\_

Αποφ. ΔΙΚΑΤΣΑ:\_\_\_\_\_\_\_\_\_\_\_\_\_\_\_\_\_\_\_\_

Άλλοι Τίτλοι Σπουδών:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ξένες Γλώσσες/Επίπεδο:\_\_\_\_\_\_\_\_\_\_\_\_\_\_

Τόπος,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Ημερ/νία:\_\_\_\_/\_\_\_\_\_/2016

 Παρακαλώ να με εγγράψετε στους καταλόγους των υποψηφίων για συμμετοχή στις εισαγωγικές εξετάσεις του Προγράμματος Μεταπτυχιακών Σπουδών «Δραματική Τέχνη και Παραστατικές τέχνες στην Εκπαίδευση και διά Βίου Μάθηση –**MA in Drama and Performing Arts in Education and Lifelong learning»**

Συνημμένα υποβάλλω τα ακόλουθα δικαιολογητικά:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

8. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

9. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

10.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

11.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

12. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

13. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Ο Αιτών/ Η Αιτούσα